Dináre

Dináre (staršie názvy: Dinárske hory, Dinárske pohorie; chorv. Dinara, Dinara planina) alebo zastarano Dinárske Alpy (po chorvátsky: Dinarske Alpe, po srbsky: Dinarski Alpi) je horský masív v strednej časti dinárskej sústavy a je najvyššie chorvátske pohorie v Chorvátsku. Rozkladá sa na chorvátsko-bosnianskom pohraničí. Jeho najvyšší vrch Troglav dosahuje výšku .

Názov pohoria 
V staroveku bolo toto pohorie nazývané Adrion oros. Súčasný názov je prevzatím názvu vrchu Dinara, ktorý je najvyšším vrchom Chorvátska. Tento názov pochádza zrejme od ilýrskeho kmeňa Dindarov, ktorý obýval východné svahy pohoria. Podľa tohto vrchu bola pomenovaná aj horská sústava Dinárske pohoria (resp. dinaridy).

Poloha 
Dináre sa tiahnu v dĺžke  v smere severozápad – juhovýchod. Na severe ich priesmyk Derala oddeľuje od pohorí Ilica a Jadovnik a na juhu za priesmykom Vaganj nadväzuje na Kamešnica. Západné a juhozápadné ohraničenie tvoria údolia riek Butišnica, Krka a Cetina, na ktorej sa nachádza  dlhé Peručko jezero. Za týmito údoliami sa dvíhajú pohoria Kozjak a Svilaja. Na severovýchode klesajú Dináre k Livanjskému polju.

Geologická stavba a geomorfológia 
Pohorie tvoria vápence, vďaka ktorým sú tu časté krasové útvary – suché krasové doliny, závrty a škrapy. Nachádza sa tu i najhlbšia priepasť Bosny a Hercegoviny – Nevidna voda, ktorá siaha až do hĺbky .

Významné vrcholy 
 Troglav () – najvyšší vrch pohoria, ktorý leží na území Bosny a Hercegoviny
 Bat ()
 Dinara (iný názov: Sinjal) () – najvyšší vrch Chorvátska

Referencie

Iné projekty

Externé odkazy 
 Dinara na stránkach Chorvátskeho zväzu vysokohorskej turistiky
 Dinara na SummitPost

Zdroj 
 

Pohoria v Chorvátsku
Pohoria v Bosne a Hercegovine